Иманов Акеш

Иманов Акеш - (27. 8. 1931 Ысык-Көл облусу, Жети-Өгүз району, Ак-Дөбө айылы) педагог, тилчи. Филология илимдеринин доктору (1994), профессор (1992), КРдин билим берүүсүнө эмгек сиңирген кызматкер (1995). КМУнун филология факультетин бүтүргөн (1952). Тажик ССРинин Мургаб районунда мектепте мугалим, окуу бөлүмүнүн башчысы, директор (1952-54), Жети-Өгүз районундагы «Жон-Булак», «Аң-Өстөн» ж. б. мектептерде мугалим, мектеп директору (1954-58), кийин КУУнун кыргыз тили кафедрасында окутуучу (1962-67), ага окутуучу (1967-68), доцент (1968-92), Каракол шаарындагы К. Тыныстанов атындагы Ысык-Көл мамлекеттик университетинин профессор, кафедра башчысы, декан (1994) болгон. Ал кыргыз тилинин синтаксистик түзүлүшүнө арналган 220дан ашык илимий кыргыз санжырасы жөнүндөгү макалалардын, окуу китептердин автору. Эмгектери: Кыргыз тилинин эки составдуу жөнөкөй сүйлөмдөрүндөгү сөздөрдүн орун тартиби. Ф., 1976; Кыргыз тили (сырттан окуган студенттер үчүн окуу китеби). Ф., 1990; Кыргыз тилинин синтаксиси. Б., 2009. 
Категория:Инсандар
 Колдонулган адабияттар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5